Duina Occidentalis

Duina Occidentalis Hoc significant nomen Russicum et Albaruthenicum: Russice Западная Двина, tr. Zapadnaja Dvina; Albaruthenice Заходняя Дзвіна, tr. Zachodnjaja Dzvina, saepe et DunaJ. G. Th. Graesse, Orbis Latinus, Brunopoli 1972, vol. I, p. 674. Nomina antiqua etiam: Rhubon (Nomina physico-geographica principalia URSS...; vel Rubo, — Orbis Latinus) et Turuntus (ambo in Orbe Latino s.v.). Denique Daugava (Nomina physico-geographica principalia URSS...) est nomen Lettonicum hodiernum., est flumen in parte septentrionali Europae Orientalis. 

In elevatione Valdaica in regione Tueriensi incipiens, per regiones Smolenscensem et Pscoviensem Russiae, regionem Vitebscensem Rutheniae Albae et per Lettoniam, cuius flumen est maximum, fluit; 1020 chm patet et in sinum Rigensem maris Baltici effluit. 

Lettoniae autem regiones historicae Duinae fluxu divisae sunt: nam a ripa dextra Lettigallia et Livonia (Vidzeme) patent, a ripa laeva Selonia, Semigallia et Curlandia.

Hydrographia

Accolae Duinae Occidentalis maiores sunt Velesa et Toropa in Russia, Usviata, Caspla, Ula, Polota, Disna et Drissa in Ruthenia Alba, Dubna in Lituania.

Aevo Medio Duina Occidentalis per Casplam tractu navium cum Danapri coniuncta erat, saeculo XIX per Ulam systemate aquario Beresinensi.

Urbes

Urbes ad Duinam Occidentalem sitae sunt: 
 Velisia Russiae, 
 Vitebscum, Drissa, Disna, Ula et Polotia Rutheniae Albae, 
 Duneburgum, Cruceburgum, Ascradis, Ykescola et Holma urbes Lettoniae et Riga ipsa Lettoniae urbs capitalis (in ostio fluminis).

Notae

Nexus externi

 Pagina de Duina Occidentali Encyclopaediae Sovieticae Magnae editionis tertiae 

Categoria:Flumina Russiae Europaeae
Categoria:Flumina Rutheniae Albae
Categoria:Flumina Lettoniae
Categoria:Regio Tueriensis
Categoria:Regio Smolenscensis
Categoria:Regio Pscoviensis
Categoria:Regio Vitebscensis
!